482 ATT LI JIRRATIFIKA L-KONVENZJONI TA’ RUMA FUQ L-OBBLIGAZZJONIJIET KUNTRATTWALI Biex jipprovdi għar-Ratifika tal-Konvenzjoni ta’ Adeżjoni tal-14 ta’ April 2005 għall-Konvenzjoni ta’ Ruma tal-1980 fuq il-liġi li tapplika għal obbligazzjonijiet kuntrattwali u għall-Ewwel u t-Tieni Protokolli relattivi. L-ATTIII tal-2006. L-ATTIII tal-2006. 1. It-titolu fil-qosor ta’ dan l-Att hu l-Att li Jirratifika l-Konvenzjoni ta’ Ruma fuq l-Obbligazzjonijiet Kuntrattwali. Tifsir. 2. F’dan l-Att, kemm-il darba r-rabta tal-kliem ma tkunx teħtieġ xort’oħra: " Konvenzjoni ta’ Adeżjoni tal-2005 " tfisser il-Konvenzjoni tal-14 ta’ April 2005 fuq l-Adeżjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka għall-Konvenzjoni fuq il-liġi li tapplika għal Obbligazzjonijiet Kuntrattwali miftuħa għall-firem f’Ruma fid-19 ta’ Ġunju 1980 u għall-Ewwel u t-Tieni Protokolli li jinsabu magħha fuq l-interpretazzjoni mill-Qorti tal-Ġustizzja tal-Komunitajiet Ewropej; " Konvenzjoni ta’ Ruma " tfisser il-Konvenzjoni fuq il-liġi li tapplika għal Obbligazzjonijiet Kuntrattwali miftuħa għall-firem f’Ruma fid-19 ta’ Ġunju 1980 u għall-Ewwel u t-Tieni Protokolli li jinsabu magħha fuq l-interpretazzjoni mill-Qorti tal-Ġustizzja tal-Komunitajiet Ewropej; " il-Ministru " tfisser il-Ministru responsabbli għall-ġustizzja; "Stat Kontraenti " , għar-rigward u għall-finijiet tal-Konvenzjoni ta’ Ruma, kif din għandha l-forza ta’ liġi f’Malta, tfisser dawk l-Istati Membri tal-Unjoni Ewropea li huma minn żmien għal żmien partijiet għall-Konvenzjoni ta’ Ruma u li huma minn żmien għal żmien speċifikati mill-Ministru b’ordni magħmula taħt l-artikolu 4; "tordna " tfisser tordna b’regolamenti magħmulin taħt dan l-Att. 3. Il-Gvern ta’ Malta huwa b’dan awtorizzat jirratifika l-Konvenzjoni ta’ Adeżjoni tal-2005. 4. Stati Kontraenti. (1) Il-Ministru jista’, b’ordni fil-Gazzetta, minn żmien għal żmien jispeċifika liema jkunu l-Istati Kontraenti, minbarra Malta, għall-finijiet tal-Konvenzjoni ta’ Ruma. (2) Ordni bħal dak għandu jkun jispeċifika d-data tad-dħul fis-seħħ tal-Konvenzjoni ta’ Ruma, bejn Malta u Stat li jkun speċifikat fl-ordni. 5. Il-Konvenzjoni ta’ Ruma jkollha forza ta’ li [i. (1) Il-Konvenzjoni ta’ Ruma għandu jkollha, bla ħsara għad-dispożizzjonijiet ta’ dan l-Att, forza ta’ liġi f’Malta minn dik id-data li l-Ministru jista’ jordna. (2) Il-Konvenzjoni ta’ Adeżjoni tal-2005 u l-Konvenzjoni ta’ Ruma għandhom jiġu inklużi fl-Ewwel u t-Tieni Skedi rispettivament ta’ dan l-Att u dawk l-iskedi jistgħu minn żmien għal żmien jiġu emendati skont ma jista’ jiġi ordnat mill-Ministru għall-fini li dawn jinżammu aġġornati mat-test uffiċjali ta’ dawk il-Konvenzjonijiet skont madan jidher fil-Ġurnal Uffiċjali tal-Unjoni Ewropea. 6. Set għa li jsiru regolamenti. Il-Ministru jista’ jagħmel regolamenti fejn jordna kull ma hu, bis-saħħa ta’ dan l-Att, meħtieġ li jiġi ordnat jew li jista’ jiġi ordnat u ġeneralment sabiex jitwettqu d-dispożizzjonijiet ta’ dan l-Att u biex issir kull ħaġa li tista’ tinħtieġ għall-fini li jiġu sodisfatti l-obbligazzjonijiet ta’ Malta taħt il-Konvenzjoni ta’ Ruma.